Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu syytti suurvaltoja siitä, -
että ne ovat hylänneet lupauksensa estää Irania hankkimasta ydinaseita.
Israelilaisjohtajat ovat syytelleet toisiaan vaalikampanjoissaan -
Jerusalemin ja Temppelivuoren kysymyksestä.
Jerusalemissa epäillään tapahtuneen viharikos, -
kun kristillisessä pappisseminaarissa sytytettiin tulipalo.
Pääministeri Netanjahu torjui USA:n kritiikin -
koskien hänen ensi viikon puhettaan kongressille.
Hän syytti suurvaltoja siitä, että ne ovat hylänneet lupauksensa -
estää Irania hankkimasta ydinaseita.
Museon avajaistilaisuudessa pitämässään puheessa -
Netanjahu sanoi, että Iranin kanssa nyt muotoiltava sopimus -
sallisi Iranin toteuttaa uhkauksensa juutalaisvaltion tuhoamisesta.
On monta syytä olla huolissaan tästä sopimuksesta, jota nyt muovataan.
Suurvallat ovat sitoutuneet estämään Irania saamasta ydinasetta.
Syntyvästä sopimuksesta käy kuitenkin ilmi, -
että ne ovat hylänneet lupauksensa ja hyväksyvät sen, -
että Iranilla on muutaman vuoden sisällä -
tarvittava materiaali useiden ydinaseiden valmistamista varten.
Heille se ehkä sopii, mutta minä en voi sitä hyväksyä.
Israelin pääministerinä minulla on vastuu -
Israelin kansalaisten turvallisuudesta.
Minun on tehtävä kaikkeni ilmaistaksemme vastalauseemme -
ja varoittaaksemme Iranin ydinaseistautumisen vaarasta, -
joka koskettaa niin meitä, naapureitamme kuin koko maailmaa.
Arvostan Valkoista taloa, -
arvostan USA:n presidenttiä, -
mutta näin kohtalokkaassa, olemassa- oloamme koskevassa asiassa -
minun on tehtävä kaikkeni, jotta saamme torjuttua -
tämän Israeliin kohdistuvan suuren vaaran.
Netanjahun lausunto oli voimakkaampi kuin hänen aiemmat -
kritiikkinsä ”huonosta sopimuksesta” Iranin kanssa.
Hänen odotetaan puhuvan aiheesta USA:n kongressille 3.3.
Obaman hallinto on nähtävästi päättänyt koventaa -
kritiikkiään Netanjahua kohtaan. Ulkoministeri Kerry syytti Netanjahua -
virheellisestä arvioinnista Iran-kysymyksessä.
Olemme jatkuvasti läheisessä keskusteluyhteydessä.
Hallintomme on auttanut Israelia paljon.
Tässä on 25 sivua asioita, joita olemme Israelin hyväksi tehneet.
Hallintomme puolustaa Israelia ja seisoo sen rinnalla -
taistellen epäreiluja aloitteita vastaan.
Emme aio vetäytyä taka-alalle sitoumuksessamme Israeliin.
Hänen arvionsa tässä asiassa ei kuitenkaan liene oikea.
Netanjahu sai kritiikkiä myös toiselta taholta.
Obaman kansallisen turvallisuuden neuvonantaja Susan Rice varoitti -
PBS-kanavan haastattelussa, että ensi viikon kongressipuhe -
tuo "tuhoavan" puoluepolitiikan mukaan USA:n ja Israelin väleihin.
Israelin ja USA:n suhteessa on aina ollut onnekasta se, -
ettei puoluepolitiikkaa ole tuotu siihen mukaan.
Se, mitä viime viikkoina on tapahtunut johtuen annetusta puhekutsusta -
ja sen hyväksymisestä kaksi viikkoa ennen Israelin vaaleja, -
on tuonut suhteeseen puoluepoliittisen sävyn mukaan.
Tämä ei ole ainoastaan valitettavaa, -
vaan se aiheuttaa tuhoa suhteemme kudokselle.
- Tuhoa suhteen kudokselle?
Charlie, ymmärrä pointtini. Suhde ei ole koskaan riippunut puolueista.
Näin sen on myös jatkuttava. Luulen, että molemmat maat toivovat tätä.
Mutta jos mukaan sotketaan puoluepolitiikka, niin se on ongelma.
- Luuletko, että hän tulee tänne vaikuttaakseen Israelin vaaleihin?
En aio puuttua pääministerin motiiveihin.
Selittäköön hän omasta puolestaan. Pääasia on nähdäkseni se, -
että USA:n ja Israelin suhde pysyy lujana ja muuttumattomana -
huolimatta siitä, mitkä puolueet ovat kulloinkin vallassa maissamme.
Presidentti Obama on ilmoittanut, -
ettei hän aio tavata Netanjahua tämän vierailulla ensi viikolla, -
koska vierailu tapahtuu vain kaksi viikkoa ennen Israelin vaaleja, -
jotka pidetään 17.3.
Israelilaisjohtajat ovat käyneet sanasotaa Jerusalemin asemasta, -
joka on pyhä kaupunki juutalaisille, kristityille ja muslimeille.
Aihe ei ole joka puolueelle ydinkysymys, -
mutta Jerusalemin ratkaisemattomuus on aina ollut -
palestiinalaisten ja Israelin konfliktin keskiössä, -
diplomaattisesti ja konkreettisesti.
Viimeaikainen väkivallan aalto on kiristänyt Israelin ja Jordanian välejä.
Se on myös lisännyt israelilaisten huolta -
uudesta palestiinalaisten intifadasta.
Sen jälkeen kun Israel voitti 1967 sodan, sai Itä-Jerusalemin haltuunsa -
ja liitti sen itseensä, juutalaisten on sallittu vierailla Temppelivuorella.
Heiltä on kuitenkin kielletty rukoileminen alueella.
Vierailullaan Temppelivuoren vieressä olevalla Länsimuurilla -
Tsipi Livni, Netanjahun haastaja oppositiojohtaja Hertzogin kanssa, -
korosti heidän Zionist Union -puolu- eensa suhtautumista Jerusalemiin.
Tämä pyhä paikka, joka on napanuoramme, -
on kansamme yhtenäisyyden paikka.
Sitoudumme tällä paikalla siihen, että oli tilanne mikä tahansa, -
tämä paikka pysyy meillä.
Se kuuluu Israelin kansalle ja pysyy Israelin suvereenissa hallinnassa.
Pääministeri Netanjahu on kritisoinut Zionist Unionin lausuntoa todeten, -
että olisi mahdotonta hallita Jerusalemia -
tai vierailla juutalaisuuden pyhillä paikoilla, -
jos Itä-Jerusalem annettaisiin palestiinalaisille pääkaupungiksi.
Tsipi Livni sanoi hiljattain, että hän voisi neuvotella Jerusalemista.
Aiemmin lokakuussa hän tuomitsi -
rakentamisen Jerusalemin juutalaislähiöissä.
Hän sanoi sitä vastuuttomaksi rakentamiseksi.
Se kertoo mielestäni kaiken.
Se kertoo siitä, että valinta 17.3. tapahtuu näiden välillä: -
joko minun johtamani Likud-hallitus, joka kestää -
Jerusalemiin kohdistuvan paineen, -
tai Livnin ja Hertzogin vasemmisto- hallitus, joka luhistuu paineessa.
Muutama kuukausi sitten uskonnolliset aktivistit -
pyrkivät kumoamaan rukouskiellon juutalaisilta.
Se aiheutti levottomuutta muslimien keskuudessa, sillä he kieltäytyvät -
jakamasta pyhää paikkaa juutalaisten ja kristittyjen kanssa.
Netanjahu pyrki rauhoittamaan tilannetta ilmoittaen pitävänsä kiinni -
status quosta, joka sallii vain muslimien rukoilla alueella.
Hänen lupauksensa ei juurikaan rauhoittanut tilannetta.
Kaupungissa leimahtivat suurimmat levottomuudet -
sitten palestiinalaisten toisen intifadan, joka alkoi vuonna 2000 -
ja johti 1000 israelilaisen ja 3000 palestiinalaisen kuolemaan.
Jännitys on toistaiseksi lientynyt, -
mutta Israelin juutalaiset ja arabimuslimit eivät ole toiveikkaita.
He sanovat tilannetta ratkaisemattomaksi.
Jerusalemissa epäillään jälleen viharikosta, -
kun kreikkalaisortodoksisen kirkon pappisseminaarin -
kylpyhuonetiloissa sytytettiin tulipalo.
Jeesusta herjaavia lauseita oli kirjoitettu rakennuksen seiniin.
Kolme palomiesryhmää sai palon sammumaan.
Loukkaantumisia ei ole tullut tietoon, mutta rakennukselle koitui vahinkoa.
Poliisi on aloittanut tapauksen tutkinnan.
Kiitos seurasta!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman